Document ID: 32011D0421

A TANÁCS 2011/421/KKBP VÉGREHAJTÁSI HATÁROZATA
(2011. július 18.)
a volt Jugoszláviával foglalkozó nemzetközi büntetőtörvényszék megbízatása hatékony végrehajtásának támogatására meghatározott intézkedések megújításáról szóló 2010/145/KKBP határozat végrehajtásáról
AZ EURÓPAI UNIÓ TANÁCSA,
tekintettel az Európai Unióról szóló Szerződésre és különösen annak 31. cikke (2) bekezdésére,
tekintettel a volt Jugoszláviával foglalkozó nemzetközi büntetőtörvényszék megbízatása hatékony végrehajtásának támogatására meghatározott intézkedések megújításáról szóló, 2010. március 8-i 2010/145/KKBP tanácsi határozatra (1) és különösen annak 2. cikkére,
mivel:
(1)
A 2010/145/KKBP határozattal a Tanács intézkedéseket újított meg annak érdekében, hogy megakadályozza az olyan személyeknek a tagállamok területére való belépését vagy a tagállamok területén keresztül való átutazását, akik tevékenységükkel feltehetően segítik a volt Jugoszláviában elkövetett háborús bűncselekményeket vizsgáló Nemzetközi Törvényszék (ICTY) által vád alá helyezett, de szabadlábon lévő személyeket az igazságszolgáltatás további elkerülésében, vagy akik tevékenységükkel más módon akadályozhatják az ICTY megbízatásának hatékony végrehajtását.
(2)
Ratko MLADIC-nak a 2011. május 31-én az ICTY őrizete alá történő helyezését követően Ratko MLADIC-csal kapcsolatban lévő egyes személyeket a 2010/145/KKBP határozat mellékletében szereplő jegyzékből törölni kell.
(3)
A 2010/145/KKBP határozat mellékletében szereplő jegyzéket ezért ennek megfelelően módosítani kell,
ELFOGADTA EZT A HATÁROZATOT:
1. cikk
A 2010/145/KKBP határozat mellékletének helyébe az e határozat melléklete lép.
2. cikk
Ez a határozat az elfogadásának napján lép hatályba.
Kelt Brüsszelben, 2011. július 18-án.

Labels: 13
18
11
5